شەفەق نیوز/سەرۆک هەرێم کوردستان و سەرۆک حکومەت
هەرێم کوردستان پرسەو سەرەخوەشی لە کۆچکردن فرسەت سوفی پارێزگار هەولێر کردن، دویای
یەک مانگ لە ململانەی وەگەرد ڤایرۆس کۆڕۆنا، ک لەناو یەکیگ لە خەسەخانەگان تورکیا
گیانی لە دەسدا.
سەرۆک نێچیرڤان بارزانی، لە پەیام سەرەخوەشیی لە
خیزان فرسەت سوفی پارێزگار هەولێر و لە خەڵک هەولێر و کوردستان وت: د.فرسەت سوفی
مرۆییگ وەتوانا ودڵسوز بوی.
وتیش: د. فرسەت سوفی لە سەرەتایی ژیانی خاوەن دەور
گرنگیگ بوی لە یەکێتی خوەنەوارەیل کوردستان، ئیجا بویە کادر پێشکەفتگ لە کار جەماوەرەی،
و جوور پەرلەمانتاریگ گورج ویاسایی بەڕێزیگ خاوەن دەور فرە ئاشکرایگ بوی لە پەرلەمان
کوردستان، ک تواناو و دەسپاکی و نیشتمان پەروەری و دڵسوۆی د. فرسەت  کەسایەتی خوەشەویست و جەماوەری لەلی دروس کردن،
ودویای وەرگردن پوست پارێزگار هەولێر وەگشت دڵسوزییگ خوەی دیادە وەردەم ئەرا چارەسەرکەردن
گرفتەیل هاووڵاتییەگان، و پلان ئەرا پڕۆژەیلیگ گەورا دانیاد تا زیاتر وەشار هەولێر
وگشت ناوچەیل پارێزگاگە گەشە بکەن، بەڵکم وەداخەو ک مردن دەرفەت وەپی نەیا تا زیاتر
خزمەت هەولێر و کوردستان بکەێد.
لەلای خوەییش مەسرور بارزانی سەرۆک حکومەت هەرێم
کوردستان وت: وگشت داخ و خەفەت قویلیگ، چاو مردن فرسەت سوفی پارێزگار هەولێر وەرگردیمن،
ئەو پیاو نیشتمان پەروەر و دڵسوز و وەتوانا ک گشت ژیانی ئەرا خزمەت خاک و مەردم وەبی
شەکەتی تەرخان کرد.
وتیش؛ هەنای ئەندام پەرلەمان بوی، وەگشت هێزیگی
وەرگری لە چاکسازیەگە کرد، و هەمیش ئەرکەگانی لە گشت وەرپرسایەتی و پۆستەگان ک وەریان
گرد وە دڵسوزی ئەنجام دیاد، وەتایبەت جوور پارێزگار هەولێر، من لە نزیکەو نووڕستمە
دڵسوزیی و دەسپاکیی ئەرا خزمەت هەولێر و هەرێم کوردستان وەگشتی، ئەراوە کۆچکردنی
فرە دڵگرانم کرد، و مردنی زەرەد گەورایگە ئەرا حکومەت هەرێم کوردستان.
